b'\n_START_ARTICLE_\nVerge de Candelaria (Illes Can\xc3\xa0ries)\n_START_PARAGRAPH_\nLa Verge de Candelaria o Mare de D\xc3\xa9u de la Candela, coneguda popularment com La Morenita, \xc3\xa9s la patrona de Can\xc3\xa0ries i \xc3\xa9s una de les set patrones de les comunitats aut\xc3\xb2nomes d\'Espanya. Est\xc3\xa0 situada a la Bas\xc3\xadlica de Nostra Senyora de la Candelaria (Candelaria, Tenerife) \xc3\xa9s un s\xc3\xadmbol per a Can\xc3\xa0ries i s\'ha convertit en un punt de pelegrinatge per a creients i de visita obligada per als turistes.\n_START_SECTION_\nHist\xc3\xb2ria\n_START_PARAGRAPH_\nL\'aparici\xc3\xb3 de la Mare de D\xc3\xa9u que segons la llegenda va ser trobada en la propera platja de Chimisay (actual municipi de G\xc3\xbc\xc3\xadmar) en el segle XIV, en \xc3\xa8poca dels guanxes i que el rei de la zona (Mencey de G\xc3\xbc\xc3\xadmar) va ordenar conservar la "estranya figura". M\xc3\xa9s tard un guanche cristianitzat anomenat Ant\xc3\xb3n Guanche, va recon\xc3\xa8ixer en la imatge a la Mare de D\xc3\xa9u i des de llavors la invoca sota el nom de "La nostra Senyora Santa Mar\xc3\xada de la Candelaria". Despr\xc3\xa9s de la conquista de l\'illa (1496) la imatge va ser traslladada a la Cova d\'Achbinico situada darrere de l\'actual Bas\xc3\xadlica de Candelaria, en aquesta cova va rebre cult per part dels guanxes, qui l\'anomenaven "Chaxiraxi" (nom d\'una de\xc3\xaftat guanxe). _NEWLINE_Despr\xc3\xa9s de l\'aparici\xc3\xb3 de la Verge i seva identificaci\xc3\xb3 iconogr\xc3\xa0fica amb aquest esdeveniment b\xc3\xadblic, la festa va comen\xc3\xa7ar a celebrar-se amb un car\xc3\xa0cter mari\xc3\xa0 a l\'any 1497, quan el conqueridor Alonso Fern\xc3\xa1ndez de Lugo, va celebrar la primera festa de la Candelera dedicada especialment a la Mare de D\xc3\xa9u, coincidint amb la festa de la purificaci\xc3\xb3, el 2 de febrer. Abans de la conquesta de Tenerife, els abor\xc3\xadgens guanxes celebraven una festivitat entorn de la imatge de la Mare de D\xc3\xa9u durant la festa del Be\xc3\xb1esmen al mes d\'agost. Aquesta era la festa de la collita, el quin marcava l\'inici de l\'any. En l\'actualitat, la festa de la Mare de D\xc3\xa9u de la Candelera a les Illes Can\xc3\xa0ries se celebra a m\xc3\xa9s del 2 de febrer tamb\xc3\xa9 el 15 d\'agost, dia de l\'Assumpci\xc3\xb3 de la Mare de D\xc3\xa9u en el santoral cat\xc3\xb2lic. Per a alguns historiadors, les festes celebrades en honor a la Mare de D\xc3\xa9u durant el mes d\'agost s\xc3\xb3n una reminisc\xc3\xa8ncia sincretizada de les antigues festes del Be\xc3\xb1esmen._NEWLINE_La devoci\xc3\xb3 a la verge va convertir a la Cova d\'Achbinico o Cova de San Blas, en el primer santuari cristi\xc3\xa0 de Can\xc3\xa0ries. La imatge de la verge va ser robada i duta a Lanzarote, on es diu que la talla de la verge es girava mirant en direcci\xc3\xb3 a Tenerife, la imatge va ser despr\xc3\xa9s retornada a la seva cova a Tenerife. Posteriorment la Verge de Candelaria va ser traslladada a la bas\xc3\xadlica, situada a uns pocs metres davant de la cova. Actualment hi ha en la cova una imatge en bronze de la Verge de Candelaria, que \xc3\xa9s una c\xc3\xb2pia fidel de la primitiva imatge adorada pels guanxes i tamb\xc3\xa9 hi ha en la cova una imatge de San Blas (el sant que d\xc3\xb3na l\'actual nom a la cova). La cova d\'Achbinico t\xc3\xa9 una gran import\xc3\xa0ncia no solament religiosa, sin\xc3\xb3 tamb\xc3\xa9 hist\xc3\xb2rica, car en ella van ser batejats els guanxes, la pila original amb la qual van ser batejats encara es conserva en el camer\xc3\xad de la bas\xc3\xadlica. Tamb\xc3\xa9 destaca la Font dels Pelegrins, situada al costat de la bas\xc3\xadlica. _NEWLINE_A la Verge de Candelaria se l\'anomena afectuosament a Can\xc3\xa0ries "La Morenita" ("la moreneta", en catal\xc3\xa0). A Espanya hi ha altres verges negres conegudes d\'aquesta manera, com la Mare de D\xc3\xa9u de Montserrat (patrona de Catalunya) o la Mare de D\xc3\xa9u de Lluc (patrona de Mallorca)._NEWLINE_Aquest municipi, al contrari que altres viles marianes del m\xc3\xb3n, que en general s\xc3\xb3n les seves advocacions de la verge qui prenen el nom de les seves corresponents viles o municipis, el municipi de Candelaria pren el nom de la Verge. M\xc3\xa9s tard la Verge de Candelaria va ser declarada \xe2\x80\x9cpatrona principal de l\'arxip\xc3\xa8lag canari\xe2\x80\x9d per decret de la Sagrada Congregaci\xc3\xb3 de Ritus el dia 12 de desembre de 1867, sent coronada can\xc3\xb2nicament el 13 d\'octubre de 1889. Encara que ja en 1599 havia estat declarada patrona de can\xc3\xa0ries pel Papa Climent VIII. Una curiositat digna d\'esment \xc3\xa9s que en la ciutat de San Antonio (Texas) que va ser fundada per canaris i que est\xc3\xa0 agermanada amb les dues capitals can\xc3\xa0ries, es troba la catedral m\xc3\xa9s antiga dels Estats Units i en el seu altar principal hi hauna imatge de la Verge de Candelaria._NEWLINE_Se sap que frares mallorquins es van establir a l\'illa de Tenerife abans de la seva conquesta per intentar cristianitzar als abor\xc3\xadgens guanxes. Cal ressenyar que la Verge de Candelaria \xc3\xa9s una Verge negra de la mateixa manera que la Verge de Lluc, patrona de Mallorca. A m\xc3\xa9s, el tipus de roba que portava la imatge original de la Candelaria era molt similar al de la Mare de D\xc3\xa9u de Lluc i es creu que el Nen Jes\xc3\xbas de la imatge mallorquina portava originalment a les mans un ocellet de la mateixa manera que el que porta l\'Infant de la imatge primitiva i actual de la Verge de Candelaria. Per aquesta ra\xc3\xb3, alguns investidadores pensen que la imatge original de la Verge de Candelaria va poder ser realitzada prenent com a model a la Verge de Lluc encara que canviant els detalls iconogr\xc3\xa0fics.\n_START_SECTION_\nFestes\n_START_PARAGRAPH_\nLa seva festa se celebra cada 2 de febrer i 15 d\'agost, en aquestes festes milers de pelegrins van a la seva bas\xc3\xadlica per a participar en la missa solemne, les processons i altres actes. En la nit del 14 al 15 d\'agost es realitza la Pelegrinatge a Candelaria amb gents vingudes de totes les illes i de fora d\'elles, i per descomptat de Tenerife. Aquesta \xc3\xa9s una caminada a peu des dels diferents municipis de l\'illa fins al santuari de la verge.'